Na temelju članka 18. Statuta Općine Jelenje ("Službene novine PGŽ" br. 33/09,13/13, 6/16 i 17/17 i "Službene novine Općine Jelenje" br. 5/18, 11/18, 29/20, 5/39) Općinsko vijeće Općine Jelenje, na 3. sjednici održanoj 14.9.2021. donosi
O D L U K U 
o davanju suglasnosti na prijavu projekta „Rekonstrukcija i prenamjena  prostora u Jelenju u prostor za potrebe udruga i mladih“
Članak 1.

Ovom Odlukom daje se suglasnost za provedbu ulaganja na području Općine Jelenje prijavom  na javni poziv za neposredno sufinanciranje projekta „Rekonstrukcija i prenamjena  prostora u Jelenju u prostor za potrebe udruga i mladih“.
Članak 2.

Projekt iz članka 1. ove Odluke prijavit će se na natječaje koji se raspišu u narednom razdoblju.
Članak 3.

Ova Odluka prilaže se uz prijavu projekta, zajedno s prilogom „Opis projekta“, koji je sastavni dio ove Odluke. 
Članak 4.

Općinsko vijeće Općine Jelenje ovom Odlukom potvrđuje da je projekt „Rekonstrukcija i prenamjena  prostora u Jelenju u prostor za potrebe udruga i mladih“ od posebnog interesa za lokalno stanovništvo. 

Članak 5.

Projekt i nastali rezultati po projektu rezultirat će uređenjem prostora za rad i društveno okupljanje mladih i udruga s područja naselja Jelenje i ostalih naselja na području općine Jelenje.

.
Članak 6.

Ovlašćuje se općinski načelnik Općine Jelenje za provođenje ove Odluke.

Članak 7.

Ova Odluka stupa na snagu osmog dana od dana objave u »Službenim novinama Općine Jelenje“. 
KLASA: 010-10/21-01/3
URBROJ:2170-04-01-21-10
U Dražicama 14.9.2021.  

